BKD วิ่งต่อ 3% เก็งครึ่งปีหลังโตเด่น จ่อชิงเค้ก 2 พันล้าน
BKD บวกต่อ 3% ลุ้นกำไรครึ่งปีหลังโตเด่น รับตุนแบ็กล็อกแน่นกว่าพันล้าน จ่อคว้างานรัฐ-เอกชน 2 พันล้าน
BKD บวกต่อ 3% ลุ้นกำไรครึ่งปีหลังโตเด่น รับตุนแบ็กล็อกแน่นกว่าพันล้าน จ่อคว้างานรัฐ-เอกชน 2 พันล้าน
29 พ.ย. 2565

ผู้สื่อข่าวรายงานว่า วันนี้ (29 พ.ย.65) ราคาหุ้น บริษัท บางกอก เดค-คอน จำกัด (มหาชน) หรือ BKD ณ เวลา 11:31 น. อยู่ที่ระดับ 2.40 บาท บวก 0.08 บาท หรือ 3.45% สูงสุดที่ระดับ 2.42 บาท ต่ำสุดที่ระดับ 2.28 บาท ด้วยมูลค่าการซื้อขาย 1.74 ล้านบาท

นางนุชนารถ รัตนสุวรรณชาติ ประธานเจ้าหน้าที่บริหาร BKD ระบุว่า แนวโน้มผลการดำเนินงานโค้งสุดท้ายของปีนี้จะมีการขยายตัวต่อเนื่องและมีกำไรสุทธิ เพราะปัจจุบันยังมีงานในมือรอรับรู้รายได้ (Backlog) อยู่อีก 8 โครงการ มูลค่ารวมประมาณ 1.24  พันล้านบาท ที่จะทยอยรับรู้รายได้ไปถึงปี 2566 นอกจากนี้บริษัทยังอยู่ในระหว่างการประมูลงานโครงการภาครัฐและเอกชน รวมมูลค่ากว่า 2 พันล้านบาท